Diari Oficial de la Generalitat Valenciana


Sumari del DOGV 2854, del 23-10-1996 (1996/839637)

ORDRE de 4 d'octubre de 1996, de la Conselleria d'Agricultura i Medi Ambient, per la qual es publiquen les línies pressupostàries i els imports globals màxims que financen, per a 1996, determinades subvencions gestionades per la Direcció General d'Investigació, Sanitat i Tecnologia, amb bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839637


Data del document
:   04-10-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 4 d'octubre de 1996, de la Conselleria d'Agricultura i Medi Ambient, per la qual es publiquen les línies pressupostàries i els imports globals màxims que financen, per a 1996, determinades subvencions gestionades per la Direcció General d'Investigació, Sanitat i Tecnologia, amb bases reguladores en vigor.   
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim destinat a aquestes. Aquests punts depenen de la llei anual de pressupostos, en aquests moments la Llei 9/1995, de 31 de desembre, de Pressupostos de la Generalitat Valenciana per a l'exercici 1996.  
Per això, vista la proposta del director general d'Investigació, Sanitat i Tecnologia, en l'exercici de les funcions que tinc atribuïdes,  
ORDENE  
Article 1  
Les subvencions regulades en les disposicions indicades en aquest article i gestionades per la Direcció General d'Investigació, Sanitat i Tecnologia, es concediran en l'exercici 1996 a càrrec de les línies de subvenció i pels imports globals màxims que s'assenyalen, d'acord amb la Llei 9/1995, de 31 de desembre, de Pressupostos de la Generalitat Valenciana per a l'exercici 1996, programa 542.20, Investigació i Tecnologia Agrària:  
Línia 1704/000/96  
Ordre de 17 de novembre de 1989, del Ministeri d'Agricultura, Pesca i Alimentació, per la qual s'estableix el programa de promoció de lluita integrada contra plagues de diferents conreus a través de les agrupacions per a tractaments integrats en agricultura (ATRIA) (BOE núm. 280, de 22.11.89).  
Import global màxim: 51.693.250 PTA  
Documentació justificativa que cal aportar per al pagament:  
- Nòmines (inclosa la Seguretat Social) del personal tècnic contractat.  
- Factures d'adquisició de determinats productes fitosanitaris d'especial interés per a la protecció integrada, com ara feromones, biopreparats o altres d'acord amb l'enginyer especialista de l'agrupació corresponent.  
- Els justificants de pagament dels dos apartats anteriors.  
Ordre de 23 de maig de 1990, de la Conselleria d'Agricultura i Pesca, per la qual s'estableix una línia d'ajudes per a les agrupacions de defensa vegetal (DOGV núm. 1.327, de 18.06.90).  
Import global màxim: 75.703.191 PTA  
Documentació justificativa que cal aportar per al pagament:  
- Nòmines (inclosa la Seguretat Social) del personal tècnic contractat (enginyer tècnic agrícola o agrònom).  
- Justificant de desplaçaments fora de l'àmbit territorial habitual de l'agrupació, incloses les dietes, locomoció i altres despeses computables.  
- Factures d'adquisició de determinats productes fitosanitaris d'especial interés per a la protecció integrada, com ara feromones, biopreparats o altres d'acord amb l'enginyer especialista de l'agrupació corresponent.  
- Els justificants de pagament dels tres apartats anteriors.  
Línia 1782/000/96  
Ordre de 31 de març de 1992, de la Conselleria d'Agricultura i Pesca, per la qual s'estableixen ajudes a la producció de plantons de cítrics de categoria base certificada (DOGV núm. 1.767, de 21.04.92).  
Import global màxim: 89.927.314 PTA  
Data límit de presentació de sol·licituds: 31/10/96  
Documentació justificativa que cal aportar per al pagament:  
- Contracte de treball que incloga, com a mínim, l'any 1996 d'un tècnic de grau superior amb dedicació plena al beneficiari. S'hi adjuntarà justificant de la titulació del tècnic.  
- Certificat d'un tècnic del Servei de Sanitat i Certificació Vegetal que els cultius de material base es mantenen en un estat de manteniment correcte i que s'hi han realitzat els controls de tristesa mitjançant la tècnica ELISA.  
- Certificat d'un tècnic del Servei de Sanitat i Certificació Vegetal dels empelts de base produïts i utilitzats pels vivers destinataris. Aquesta certificació es fonamentarà en els albarans d'eixida del beneficiari oficialment controlats i en les declaracions de cultius oficialment controlats dels vivers destinataris. La subvenció té una quantia màxima de 10 pessetes per empelt de categoria base.  
Línia 175/000/96  
Ordre de 28 d'abril de 1989, de la Conselleria d'Agricultura i Pesca, que regula la concessió de subvencions per a la millora de la planta ornamental y de la flor tallada (DOGV núm. 1.070, de 23.05.89), i Ordre de 15 d'abril de 1994, de la Conselleria d'Agricultura, Pesca i Alimentació, que modifica l'anterior (DOGV núm. 2.265, de 12.05.94).  
Import global màxim: 64.161.524 PTA  
Data límit per a l'acabament de les obres: 31.12.96.  
Documentació justificativa que cal aportar per al pagament:  
- Certificat emés pel tècnic del Servei de Sanitat i Certificació Vegetal.  
- Presentació de factures i justificants de pagament corresponents a cadascuna de les inversions per separat.  
Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa.  
Import global màxim: 6.000.000 PTA  
Documentació justificativa que cal aportar per al pagament:  
- Certificat emés pel tècnic de la Conselleria d'Agricultura i Medi Ambient del nombre d'arbres, varietat i edat afectats de tristesa, i vigor dels camps objecte de les sol·licituds.  
- Certificat que la totalitat dels arbres indicats en el certificat anterior han estat arrancats.  
Article 2  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les bases reguladores. En el supòsit de subvencions plurianuals, es justificarà en cada any o exercici pressupostari per l'import o anualitat corresponent.  
Article 3  
Les ajudes regulades per les disposicions d'aquesta ordre es tramitaran, pel que fa al termini de presentació de sol·licituds, per les dates indicades. La falta de resolució expressa en els terminis que fixen les disposicions, o en el màxim de sis mesos, suposarà la desestimació de les ajudes.  
DISPOSICIó ADDICIONAL  
Es prorroga per a 1996 el règim d'ajudes que s'estableix en l'Ordre de 31 de març de 1992, per la qual s'estableixen ajudes a la producció de plantons de cítrics de categoria base certificada.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 4 d'octubre de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ